JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Meeleavaldused uue valitsuse vastu
Bideni valitsus joondub UNESCOga
Iisraelis kaob pinnas jalge alt!
Nädala eest kogunes Tel Avivis Habima väljakule ca 100 000 inimest,
et väljendada vastuseisu uue valitsuse tegevusele
riigi kohtusüsteemi uuendamisel.
Ametnike väitel kogunes tuhandeid inimesi ka Haifas
ja Jeruusalemmas president Herzogi residentsi ees.
Osa meeleavaldajaist püüdis hiljem liikuda ka Ayaloni maanteele,
kuid politsei peatas nad.
Meeleavalduste taustal on mõnede valitsuse ministrite eesmärk
uuendada kohtusüsteemi nii,
et riigi parlamendil oleks õigus muuta isegi ülemkohtu otsuseid.
See oleks õigusriigis ennekuulmatu.
Kuigi mingeid uuendusi on ka vaja, siis ehk mitte nii radikaalses mõttes.
Valitsus on lubanud revideerida oma seisukohta
kohtusüsteemi reformimisel, et meeleavaldused lõppeksid.
Opositsioon kasutas muidugi olukorda ära
ning Sinivalge partei juht Benny Gantz ja ekspeaminister Ehud Barak
saabusid meeleavaldajaid toetama, muidugi politsei ja turvameeste saatel.
Iisraeli valitsuse välisministri Eli Coheni asemikuks
ja välisministeeriumi kantseleiülemaks
on nimetatud Netanyahu kauane usaldusalune,
julgeolekupolitsei Shin Beti
ja Iisraeli julgeolekukabineti kauane liige Ronen Levy.
Ta on olnud kaua ja oma värvika karjääri vältel
peaminister Benjamin Netanyahu
ja riikliku julgeolekunõukogu erivolinikuks,
kellena ta arendab ka suhteid Aabrahami lepingute liikmesriikide
ja nende maadega, kellega Iisraelil polnud ja pole siiani ametlikke suhteid.
Välisminister Eli Cohen ütles pärast ametissenimetamisest teatamist,
et Levy on üks kogenumaid ja loovamaid inimesi
Iisraeli välissuhete ühtsustamisel ja tugevdamisel.
Ta on näidanud seda lugematute saavutustega,
millest kõiki ei või veel avalikustadagi.
Iisraeli ja araabia meedias arvataksegi,
et Levy nimetamise sihiks on valitsuse eesmärgid
taasalustada läbirääkimisi diplomaatiliste suhete loomiseks
mitmete araabia- ja moslemimaadega.
Joe Bideni valitsus püüab ümber kirjutada Lähis-Ida ajalugu,
täpselt samamoodi nagu tegi ÜRO allorgan UNESCO,
kui islamiseeris viie aasta eest poliitilistel kaalutlustel
Lähis-Ida senituntud ja aktsepteeritud ajaloo.
Iisraelis ollakse šokis,
et Bideni valitsus surub läbi kunstlikku ajalugu,
selle asemel, et jätkata ja arendada
Aabrahami lepingute kaudu Lähis-Idas saavutatud progressi.
Iidne rauaajastust pärinev lusikas
ei näi ehk tõenäolise põhjusena diplomaatilisele katastroofile,
kuid vähem kui ühe nädalaga Bideni valitsus sellega hakkama sai.
Kõik algas sellest, kui Bideni valitsus
loovutas jaanuari alguses palestiinlastele 2700-aastase lusika,
mis leiti algselt Läänekaldal asuvast iidsest juudi linnast Hebronist,
kuid mida täna valitsevad palestiinlased.
Tänase palestiina identiteedi juured
ulatuvad peamiselt vaid ca 100 aasta taha,
mainitud lusikas aga pärineb rauaajastust.
Sellest hoolimata
nimetas selle loovutamise eest vastutanud USA ametnik
seda hiilgavaks näiteks palestiina kultuuripärandist,
mis ühendab täiesti ekslikult tänapäeva palestiina identiteedi
iidse Lähis-Idaga.
Kes tahes lusikat ka kunagi kasutas,
polnud see kindlasti tänaste palestiinlaste esivanem,
nii et selle nimetamine nende kultuuripärandiks
pole mingil juhul õigustatud.
Leerivahetus on diplomaatiaski tuntud,
nii et lusika ajaloo muutmine võib kõlada vähetähtsana,
kuid palestiinlaste meediaväljaanded kasutasid avaldust kiiresti ära
ja nimetasid seda eseme tagastamiseks
selle algupärastele omanikele, palestiinlastele.
Nii andsid nad mõista, et lusika tagastamine neile
kinnitab ka USA meelest palestiinlaste juuri kuni antiikajani.
Ameerika suur päevaleht The New York Times
haaras kirjeldusest kinni ja juhtis tähelepanu, et see on esimene kord,
kui USA tagastas iidse leiu Palestiina omavalitsusele.
Iisraeli kommentaatorite sõnul
on mineviku ennustamine palju keerulisem kui tuleviku oma.
Samas vaimus edendab Bideni valitsus sarnast moonutatud narratiivi
iidse ja kaasaegse Lähis-Ida kohta,
selle asemel, et jätkata sellise Lähis-Ida edendamist,
mis kujuneb selle kaasaegsemas ajaloos Aabrahami lepingute kaudu.
Palestiinlaste terrorirühmitused värbavad alaealisi lapsi
terrorirünnakuid tegema,
palestiinlaste juhid ja rahvusvahelised ühendused
aga hüüavad, et tapetakse süütuid lapsi.
Palestiinlaste lastele tehakse ajupesu
ja neid koolitatakse Iisraeli vastu peaaegu hällist alates.
Neid valmistatakse sihilikult ette võimalikuks surmaks või vigastusteks.
Selle ees sulgevad ÜRO ja ülejäänud maailm siiski silmad.
Iisraeli meedias kritiseeritakse karmilt seda,
et ÜRO Julgeolekunõukogu pidas 5. jaanuaril ruttu kriisiistungi,
kuna juudi mees julges külastada vaid kaks päeva varem
judaismi ülimat pühapaika Jeruusalemma Templimäge.
Minister Ben-Gviri lühike ekskursioon lõppes rahulikult
ning ei moslemid ega juudid teatanud vägivaldsustest.
Ometi nimetasid palestiinlased ja veel mõned riigid visiiti
ohtlikuks ja pretsedendituks provokatsiooniks
ning jätkasid seetõttu Iisraeli hukkamõistmist.
Siiski on palestiinlaste alaealiste ärakasutamine Iisraeli vastu
märgatavalt tõsisem asi, ja see pole mingi uus ilming.
See algas kohe pärast mitmete palestiinlaste terrorirühmituste,
eriti Palestiina Vabastus- organisatsiooni PLO rajamise järel
rohkem kui poole sajandi eest.
PLO ja Hamas pole kunagi kõhelnud lastele ajupesu teha
ega saata neid relvastatud võitlusse Iisraeli sõdurite vastu.
Tasuks võimaliku surma eest lubati kohta paradiisis,
ja selle suhtes suletakse silmad.
Iisraeli meedias ei mõisteta ÜRO liikmeid selle kriisiistungi pärast.
"Nad on suurimad silmakirjatsejad, sest ei taha tunnistada,
et palestiina laste sõduriteks värbamine
on palju suuremaks ohuks rahule ja julgeolekule,
kui see, et üks juut kõnnib hetke Jeruusalemmas Templimäel."
Meedia väitel oleks olnud ka parem, kui ÜRO oleks pidanud eriistungi,
et arutada Palestiina juhtkonna vastutust
selle pidevas kihutustöös Iisraeli vastu
ja alaealiste julgustamises märtrisurmale.
Viimastel kuudel esinenud maapinna vajumised
tõusid pealkirjadesse pärast seda,
kui neid ilmus mitmes Kesk-Iisraeli paigas,
sh suurel kiirteel, mis on suurendanud hirmu selliste juhtumite leviku suhtes.
Mullu novembris ilmus Hod Hasharonis
kahe hoone vahelisele parkimisplatsile äkitselt suur maaõõnsus.
Kohale saabunud päästeametid käskisid evakueerida naaberhooned,
kuni maakonna insenerid uurivad ja leiavad augu tekke põhjuse.
Novembris leiti veel kaks pinnasevajet Tel Avivi viival maanteel.
Juba varem, septembris,
tekkis Tel Avivi suunduval Ayaloni kiirteel äkitselt suur õõnsus,
mis sulges maantee täielikult kaheks nädalaks.
Mullu suvel hukkus üks mees pärast seda,
kui bassein, kus ta ujus, kokku varises ja ta jäi selle alla tekkinud õõnsusse.
Ka Jeruusalemmas Shaarei Zedeki Haigla parkimislatsil
tekkis äkitselt maaõõnsus, mis neelas alla mitu autot.
Need pinnasevajed ehk sinkhole'id on tavalised ka Surnumere kandis,
ja johtuvad soolase vee taandumise järel tekkivatest tühimikest.
Maaalused soolakihid lahustuvad vihmavete või äkktulvade mõjul,
mis tekitab pinnase kokkuvarisemise.
Kindral Aviv Kochavi lõpetas nädala eest teenistuse
Iisraeli armee peastaabiülemana ja tema asemele nimetati
seni aseülemaks olnud kindral Herzi Halevi.
Põhjalikus intervjuus The Jerusalem Postile
rääkis Kohavi avameelselt muredest uue valitsuse plaanide suhtes
muuta tsiviilhalduse tegevusmeetodeid
Juudas ja Samaarias ehk nn Läänekaldal.
Viidates erinevatele Iisraeli rinnetele, hoiatas Kochavi,
et kui Hezbollah'ga peaks uus sõda puhkema,
saadaks Iisrael Liibanoni 50 aastat ajas tagasi.
Hezbollah ja šeik Hassan Nasrallah teavad,
et Liibanon saab kogema rünnakuid moel,
nagu ei iial varem oma ajaloo vältel, ütles Kochavi.
Mis puudutab Iraani, siis Kochavi usaldab Iisraeli armee võimet
anda ajatolla Ali Khamenei tuuma- programmile nii hävitav löök kui vaja.
"Oleme valmis millal tahes, kui poliitiline ešelon käsu annab,
olgu see lähikuudel või tuleval aastal või kolme aasta pärast,"
rääkis kindral Kochavi.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee